section_heading: Radnja
paragraph_text: Locke donosi večeru Henryju koji započinje razgovor o Hemingwayu i Dostojevskom. Nakon toga upita Lockea zašto dopušta da Jack vuče sve konce, ali ovaj inzistira na mišljenju da on i Jack zajednički donose odluke. Locke zaključava Henryja i vraća se u kuhinju gdje u potpunosti gubi živce i baca svo posuđe na pod (za to vrijeme vidimo Henryja Galea kako se smije dok sluša zvukove koji dopiru iz kuhinje).